cyanic-selkie/wikianc huggingface dataset:
Scratch
Scratch бол хүүхэд залуучуудад зориулсан анимэйшн, тоглоом, хөдөлгөөнт дүрс бүтээх боломжийг олгодог 2D орчинд буюу x y тэнхлэг дээр дүр болон дэвсгэр зургыг кодчилдог анхан шатны программын хэл юм. Scratch-ийг Scratch Foundation ашгийн бус байгууллага зохион бүтээж, удирдан хөгжүүлдэг.
Scratch нь 8-16 насны хүүхдүүдэд зориулагдсан бөгөөд логик сэтгэлгээ, төсөөлөн бодох, өөрийгөө илэрхийлэх, асуудал шийдвэрлэх чадваруудыг эзэмшүүлэх ач тустай. Scratch нь үнэ төлбөргүй бөгөөд 70 гаруй хэл дээр байдаг. Scratch нь боловсрол олгох, сурахад хялбар байхаар бүтээгдсэн. Энэ нь блок дээр суурилсан програмчлалыг ашиглан интерактив түүх, тоглоом, урлаг, симуляци болон бусад зүйлсийг бүтээх хэрэгслүүдтэй.
Хэрэглэгчид блокуудыг чирч, эвлүүлэх гэх мэт бусад блокуудад угсрах замаар Scratch программыг ашигладаг. Олон блокийн бүтцийг скрипт гэж нэрлэдэг. Програмчлалын энэ аргыг (блок бүхий барилгын код) "чирч буулгах програмчлал" гэж нэрлэдэг.
Түүх
2000-аад оны эхээр LLK нь хүүхдүүдэд чиглэсэн визуал програмчлалын хэлийг хөгжүүлсэн. 2003 онд Mitchel Resnick, Yasmin Kafai, John Maeda нар хүүхдүүдэд кодоор өөрийгөө илэрхийлэх шинэ програмчлалын орчинг хөгжүүлэхэд зориулж Үндэсний Шинжлэх Ухааны Сангийн тэтгэлэгт хамрагдсан. Митчел Ресник тэргүүтэй MIT Media Lab-ийн Lifelong Kindergarten бүлэг нь UCLA-ийн Ясмин Кафайгийн багтай хамтран Бостон, Лос Анжелес дахь Computer Clubhouses-тай нягт хамтран ажиллаж 2003 оноос хөгжүүлж эхэлсэн бөгөөд 2007 онд олон нийтэд танилцуулсан. Scratch-ийн санаа нь хүүхдүүд интерактив түүх, тоглоом, хөдөлгөөнт дүрс бүтээхийг хүсдэг байсан ч тэдэнд тохирох хэрэгсэл байхгүй байсан тул Лого,EToys болон Computer Clubhouse ажлаас санаа авсан. Эхний хувилбар болох Scratch 1.0 нь Scratch 1.4-тэй тун төстэй байсан. Тэр үед зөвхөн оффлайн засварлагч л байсан, веб сайт нь төслүүдийг байршуулж, тоглох боломжтой жижиг блог байсан. Scratch томрох тусам вебсайт томорсон. Scratch 1.1, Scratch 1.2, Scratch 1.3, Scratch 1.4 гарсан. Энэ үед Scratch нь сая сая хэрэглэгчид, төслүүд, олон шинэ боломжууд гарч ирсэн.
Scratch их хэмжээгээр өргөжсөний улмаас Scratch Foundation өргөжиж, 2019 оны 3-р сарын 12-ноос эхлэн Scratch-ийн дизайн, хөгжүүлэлт, дэмжлэгийг тэргүүлж байна. MIT нь Scratch Foundation-тай үргэлжлүүлэн хамтран ажиллах болно.
Хэрэглээ
Scratch программыг хүүхдүүдэд компьютерын анхан шатны програмчлалыг нэвтрүүлэх хэрэгсэл болгон дэлхийн сургуулиуд өргөнөөр ашигладаг. Зарим багш нар Scratch Community-д сурагчдыг хянахын тулд Багшийн бүртгэлээр ч ашигладаг. Хүүхдүүд, тэр байтугай насанд хүрэгчид ч гэсэн Scratch програмчлалын үндсэн ойлголтуудыг олж авдаг бөгөөд анхан шатны мэдлэг олж авсны дараа бусад програмчлалын хэл рүү шилждэг. Scratch-ийг ашиглах явцад хүмүүс Scratch төслүүдийг бүтээх, бүтээлийг дахин найруулах, бусадтай хамтран ажиллах боломжтой.
Орчин
Scratch- ийн гол зорилго бол програмчлалын туршлагагүй хүүхдүүдэд программын талаар сурахад хялбар болгох явдал юм.
Scratch хөгжүүлэлтийн орчны хэрэглэгчийн интерфэйс нь дэлгэцийг хэд хэдэн хэсэгт хуваадаг. Зүүн талд блокуудын хэсэг, дунд хэсэгт скриптийн хэсэг, баруун талд тайз болон спрайт жагсаалт байдаг. Блокны хэсэг нь кодын фрагментуудтай ("блок" гэж нэрлэдэг) тэдгээрийг палитраас скриптийн талбар руу чирч програм үүсгэх боломжтой. Палеттыг эмх цэгцтэй, ашиглахад хялбар байлгахын тулд хөдөлгөөн, харагдах байдал, дуу чимээ, хяналт, үйл явдал, мэдрэгч, оператор, хувьсагч болон бусад блокууд гэсэн есөн бүлэгт хуваагдана.
Хэрэглэгчдийн бүтээсэн төслүүдийг Scratch вэбсайт дээр хуваалцаж, бусад хүмүүс үзэх боломжтой.
Scratch Wiki
Scratch Wiki нь Scratch -ийн вэбсайт, түүх, түүнийг тойрсон үзэгдлүүдийг дэмжих эх сурвалж юм. Хэдийгээр Scratch Team (Scratch-ийг хөгжүүлэгчид) дэмждэг боловч үүнийг үндсэндээ Scratchers (Scratch-ийн хэрэглэгчид) программ болон вэб сайтын талаарх мэдээлэл авах зорилгоор бичдэг. En.scratch-wiki.info дээрээс авах боломжтой.
Scratch-ийн системийн үзүүлэлт
Scratch нь ширээний компьютер, зөөврийн компьютер, таблет дээрх ихэнх вэб хөтчүүдэд ажилдаг. Гар утаснаасаа төслүүдийг үзэх боломжтой ч одоогоор утсан дээрээ төсөл үүсгэх, засварлах боломжгүй байна. Албан ёсоор дэмжигдсэн хөтчүүдийн жагсаалт :
Desktop
Chrome (63+)
Ирмэг (15+)
Firefox (57+)
Safari (11+)
Internet Explorer-г ДЭМЖИГДЭЭГҮЙ.
Таблет
Mobile Safari (11+)
Хувилбар
Scratch одоогоор 3.0 хувилбар дээр байна. Онлайн засварлагч нь 2019 оны 1-р сарын 2-нд албан ёсоор, оффлайн редактор нь дараа нь гарсан. Үүний өмнөх хувилбар нь 2013 оны 5-р сарын 9-нд гарсан Scratch 2.0 бөгөөд өмнөх хувилбарууд нь Scratch 1.4, Scratch 1.3, Scratch 1.2, Scratch 1.1, Scratch 1.0 юм. Хувилбар бүр нь мэдэгдэхүйц өөрчлөлтүүдтэй 2.0, 3.0 хувилбараар шинэчилсэн төдийгүй вэбсайтыг бүхэлд нь шинэчилсэн.
Онцлог шинж чанар
Scratch нь өгөгдөл хадгалах хувьсагч, жагсаалттай бөгөөд массивыг хуулбарлах боломжтой.
Scratch нь атомын давталт биш боловч Single Frame програмчлалын тусламжтайгаар дуурайж болно.
Ном зүй
Ангилал:Программчлалын хэл
9К720 Искандер
9К720 Искандер нь ОХУ-ын Оператив Тактикын тийрэлтэт пуужингийн цогцолбор юм. Искандер гэдэг нь Македоны Александер хааны нэртэй холбоотой бөгөөд энэ нь байлдан дагуулагч гэсэн утгаар хэрэглэдэг. Тус зэвсэг нь эсрэг талын агаарын довтолгооны зэвсэгийг даван гарч, ар талын дэд бүтэц, зэр зэвсэглэлийг устгах зориулалттай бөгөөд цэргийн шинжээч нарын үзлээр цөмийн цэнэгт хошууг тээвэрлэх боломжтой юм.
Үзүүлэлт
Коломна хотын зохион бүтээх товчоонд анх бүтээсэн. 2006 оноос зэвсэглэлд авсан. Цохилт өгөх алслалт 500 км.
ОХУ-ын анги нэгтгэл дэх байршил
Ангилал:Пуужин, газраас газарт Ангилал:Цөмийн пуужин
Самбуугийн Мөнхжаргал
Самбуугийн Мөнхжаргал (Хуучин Түшээт хан аймгийн Ахай гүний хошуу, одоогийн Сэлэнгэ аймгийн Баруун бүрэн сумын нутаг Бүрэнхаан уулын өвөр, Амарбаясгалант хийдийн хөлд 1941 онд төрсөн- 2016 онд Улаанбаатар хотод нас барсан)- Монгол улсын төрийн зүтгэлтэн. 1978-1990 онд Нийслэл Улаанбаатар хотын АДХ-ын Гүйцэтгэх захиргааны дарга (УБ хотын дарга).
Намтар
Тэрбээр 1949-1959 онд бүрэн дунд 6-р 10 жилийн дунд сургууль төгссөн.
1959- 1965 онд ЗХУ-ын Москва хотын архитектурын дээд сургууль төгссөн.
1965-1972 онд Улсын барилгын зургийн төв институтэд архитектор, ерөнхий инженер, захирал.
1972-1978 онд БНМАУ-ын Сайд нарын Зөвлөлийн дэргэдэх Улсын төлөвлөгөөний комиссын орлогч дарга,
1978 -1990 онд Улаанбаатар хотын АДХ-ын гүйцэтгэх захиргааны дарга,
1990-1991 онд Үндэсний хөгжлийн яамны нэгдүгээр орлогч бөгөөд төрийн сайд, газрын дарга, ерөнхий экспертээр ажиллаж байгаад
1992 оноос хувиараа аж ахуй эрхлэн “Амарбаясгалант” зочид буудлын ерөнхий захирлаар ажиллаж байсан.
Шагнал
Түүний ажлыг үнэлж, “Алтан гадас” одонгоор хоѐр удаа, "Хөдөлмөрийн хүндэт медаль”, бусад ойн медалиуд, гадаад орнуудын одон медалиудаар шагнажээ. 1999 онд “Улаанбаатар хотын хүндэт иргэн” цол хүртээсэн юм.
Гэр бүл
Эхнэр Х.Лхамаа, хүү М.Энхбат, М.Энхболд.
Ангилал:Монголчууд
Гуаньюань чөлгөө
Гуаньюань чөлгөө (хятадаар:广元路, пиньинь галиг: Guǎngyuán lù) бол Юань улсын Сычуаны төлөөний мужийн нэгэн чөлгөө юм. 1277 онд Сүн улсын үеийн Лижөү хэмээх нэрийг Гуаньюань лү гэж шинэчлэн өөрчлөв. Мяньгү шяниар төвлөрч байв. Мин улс 1371 онд Сычуанийг эзэлсний дараа Гуаньюань лү гэсэн нэрийг Гуаньюань фуг байгуулснаа, хожим нь Лижөү харуул болгон өөрчлөн байгуулжээ.
Эшлэл
Ангилал:Юань улс
Уильям Рандольф Херст
Уильям Рандольф Херст (hɜːrst) нь 1863 оны 4 сарын 29-1951 оны 8 сарын 14) бол Америкийн хамгийн том сонины сүлжээ, хэвлэл мэдээллийн "Hearst Communication" компанийг байгуулж хэгжүүлснээрээ алдартай Америкийн бизнесмен, сонин хэвлэн нийтлэгч, улс төрч байв. Түүний дуулиан шуугиан, хүний ​​ашиг сонирхлын нийтлэл мэдээг онцолж шар сэтгүүл зүйн гялалзсан аргуудыг хэрэглэж үндэснийхээ алдартай хэвлэл мэдээллийн хэрэгсэлд нөлөөлсөн.
Нью Йорк хот уруу нүүсэн Херст “New York Journal” хэвлэлийг олж авсан бөгөөд Жозеф Пулитцер ийн “New York World” хэвлэлтэй борлуулалтаараа өрсөлдөхөөр хатуу дайтаж эхэлжээ. Херст гэмт хэрэг, авлига, секс, зөн совин зэргийг харуулсан гайхалтай нийтлэл мэдээн дээр аварга том гарчиг хэвлэн сониноо борлуулдаг байв. Олон тооны сонин эзэмших болсон Херст оргил үедээ Америкийн томоохон хотуудад 30 орчим сонин хэвлэлийн сүлжээ үүсгэсэн.
1898 онд Испанийн эсрэг дайн хийхийг уриалж байхдаа Куб дахь Испанийн харгислалын тухай дуулиан шуугиан тарив. Тэр АНУ-ын Төлөөлөгчдийн танхимын Ардчилсан намаас хоёр удаа сонгогдсон. 1904 онд АНУ-ын Ерөнхийлөгч, 1905, 1909 онд Нью-Йорк хотын захирагч, 1906 онд Нью Йоркийн захирагчийн албан тушаалд нэр дэвшиж амжилтад хүрч чадаагүй ажээ.
Намтар
Уильям Рандольф Херст дунд сургуулиа дүүргээд их сургуульд оржээ. Тэр үеэс Уильям Херстийн авьяас тодорч сургуулийнхаа “The Harvard Lampoon” буюу Гарвордын шог сонины эрхлэгч болж энэ салбартаа чамгүй амжилтад хүрсэн байна.
1887 он д Уильям Херстийг Сан-Францискод эргэж ирэхэд аав нь бэлэг болгон “The San-Francisco Examiner” буюу “Сан-Францискогийн ажиглагч” сонин г худалдан авч өгчээ. Уильям сонины эзэн болоод, юуны түрүүнд “хэвлэлийн хаан” Жозеф Пулитцер ийн арга барил, эрхлэн гаргадаг “New York World” сониныг нь иж бүрэн судалжээ. Авьяаслаг редактор, сурвалжлагч дыг өндөр үнээр хөлслөх болсон Херстын “San-Francisco Examiner” удалгүй өөрсдийн гэсэн уншигчидтай болов.
1895 он д У.Р.Херст “The morning Journal” сонинг 180 мянган доллароор худалдан авч эхэлжээ.
Шар хэвлэл
Өрсөлдөгч Жозеф Пулитцер шигээ Ульям Херст нийгмийн сөрөг үзэгдлийг эрс хатуу шүүмжилж эхэлсэн. Өөрийгөө радикал ардчилсан үзэлтэн гэж зарладаг тэрээр сониноо мөнгө хайрлалгүй сурталчилж амжилтад хүрчээ.
1897 он ы хавар гэхэд У.Р.Хертс 3 хавсралт бүхий 80 нүүр “The Sunday Journal”-аа уншигчдын гарт хүргэжээ.
1933 он гэхэд У.Р.Херстын хэвлэл оргилдоо хүрчээ. Энэ үедээ 26 өдөр тутмын 17 долоо хоног тутмын сонин, 12 сэтгүүл, 2 кино компани эзэмшиж байжээ.
2016 он д Америкийн хамгийн чинээлэг 10 гэр бүлийн есдүгээрт Херстийн гэр бүлийнхэн багтжээ. Уильям Рандольф Херстийн амьдралаас сэдэвлэсэн "Иргэн Кейн" буюу Citizen Kane киног бүтээсэн байна.
Площадь Мужества (өртөө)
thumb|220px| Площадь Мужества өртөө нь Санкт-Петербургийн метроны нэг өртөө юм. 1975 оны 12 сарын 31-нд нээгдсэн.
Цахим холбоос
Ангилал:Европын өртөө Ангилал:Санкт-Петербургийн метроны буудал Ангилал:1970-аад онд барьсан
Дижитал шилжилт
Digitization – Дижитал хэлбэрт хөрвүүлэх
Аналогмэдээллийгдижиталформатанд/0болон1/буюукомпьютертхадгалах, боловсруулах, дамжуулах боломжтой болгон хөрвүүлэхийг дижиталчлах /Digitization/ гэнэ. (Dougherty & Dunne, 2012; Loebbecke & Picot, 2015; Tan & Pan, 2003; Yoo, Henfridsson, & Lyytinen, 2010).
Бусад судалгаануудад:
• Аналог мэдээллийг дижитал болгон
өөрчлөх процесс.
• Verina, Titko – 19950 – 2018 оны хооронд Web of Science болон SCOPUS ШУ-ны санд орсон бүтээлүүдэд шинжилгээ хийсэн.
• 3000 гаруй академик, засгийн газар болон бизнесийн экспертүүдийн тодорхойлолтууд байна. Жил ирэх тусам нэмэгдэж байгаа.
ТОДОРХОЙЛОЛТУУД:
❑ Одоогийн дижитал технологийг шинэ технологид шилжүүлэхэд төвлөрнө.
❑Өөрчлөгдөж буй бизнесийн болон зах зээлийн шаардлагад нийцүүлэн одоогийн бизнес процесс, байгууллагын соёл, хэрэглэгчийн туршлагыг шинээр бий болгох буюу өөрчлөхөд дижитал технологийг ашиглах үйл явц юм.
• Бизнес процессын реинжеринг болон дижитал шилжилтийн зарим ижил төстэй талыг олж хардаг. Hammer and Champy (1993) бүтээлд БПР-г бүтээгдэхүүн үйлчилгээг сайжруулах болох зардлыг бууруулахын тулд бизнес процессын дахин бодож, шинэчлэн боловсруулах явдал юм гэж тодорхойлсон.
• Ялгаатай талууд:
Ангилал:Мэдээллийн технологи Ангилал:Бизнес
Цэендашийн Энгүүн
Цэендашийн Энгүүн (2000 оны 9-р сарын 7-нд Улаанбаатар хотод төрсөн) нь Монгол улсын хийлч, дуучин. Энгүүн 2018 онд "Монгол" телевизийн зохион байгуулсан The Voice of Mongolia шоуны нэгдүгээр улиралд оролцон ялагч болж олон нийтэд танигдсан.
Хувийн амьдрал
Энгүүн нь Цэендаш, Бунддулам нарын анхны охин бөгөөд хоёр эрэгтэй дүүтэй. Түүний аав Цэендаш бол ушугийн спортын олон улсын хэмжээний мастер, тулааны найруулагч, координатор мөн иогийн багш. Ээж Бунддулам сэтгүүлч мэргэжилтэй.
The Voice
Энгүүн гадаадын The Voice нэвтрүүлгийг их үздэг байсан бөгөөд The Voice of Mongolia шоунд гоё бичлэгтэй болохыг хүссэн учраас оролцож, эхний шатандаа тэнцэн шүүгч, дасгалжуулагч Укагийн багт орж амжилттай үргэлжлүүлсээр уг шоуны 1-р улирлын ялагч болсон. Энэ нь түүний анхны дууны уралдаан байсан.
Бие даасан уран бүтээлүүд
Энгүүн The Voice of Mongolia 1-р улиралд түрүүлж, ялагчийн шагнал болох “Монгол Контент” ХХК-ийн 100 сая төгрөгийн үнэ бүхий дуу бичлэгийн эрхийн эзэн болсон. Түүнээс хойш анхны уран бүтээлээ "Аримун" продакшны "Халуун зүрх" киноны дууг дуулж эхэлжээ. Уг дууны үгийг Д. Ганцэцэг бичиж, аяыг Б. Цогбаяр зохиосон байна.
Үүний дараа 2019 оны 6-р сард Энгүүний анхны цомгийн эхний дуу "Уучлалт гуйх гэж" цацагдсан юм. Уг дууны үг, аяыг Д. Мөнхболд бичсэн бол найруулагчаар Р. Мөнхсайхан ажилласан. Цомгийн хоёр дахь дуу болох "Чи над шиг дурлаж чадах уу" дуугаа мөн 6-р сард гаргасан. Уг дууны үгийг Д. Хүрэлбаатар, аяыг Никитон хамтлагийн гитарчин, ая зохиогч Д. Өлзий-Орших нар зохиожээ. Энгүүн The Voice of Mongolia 1-р улирлын хагас шигшээд уг дууг дуулсан бөгөөд YouTube сувагт 4 сая гаран хандалттайгаар одоогоор тус шоуны хамгийн их үзсэн бичлэг болоод байна. Түүний дараагаар Мобиком корпорацийн "Be" брэндтэй хамтран "Би өөрийнхөөрөө" дууны шинэ клипээ "Be" брэндийн YouTube сувгаар олон нийтэд хүргэсэн. Энэ нь түүний бие даасан дөрөв дэх уран бүтээл болж мэндэлсэн юм.
Хамгийн сүүлд 2019 оны 9-р сард "I'm in Love " дуугаа олон нийтэд хүргэсэн. Энэ уран бүтээл нь дуучин, хийлч Энгүүн өөрөө үгийг нь бичсэнээрээ онцлог.
Гаргасан амжилтууд
Шинээс хуучин руу он цагийн дарааллаар
Бусад мэдээлэл
Энгүүн аав Цэендашийн хамт гэрийнхээ цонхоор хийн буугаар буудсан бичлэгээ олон нийтийн сүлжээнд тависнаас болоод харьяа цагдаагийн хэлтэст шалгагдаж байсан удаатай. Бичлэг олон нийтэд хүрсний дараах нь түүний аав Цэендаш мэдээллийн сувгуудаар дамжуулан "Энэ буу бол зөвхөн кино зураг авалтад зориулсан ямар ч аюулгүй. Зөвхөн чанга дуу гаргадаг, хошуу нь битүү, харагдахын хувьд хонгио үсэрдэг буу. Энэ бууг гэртээ авч ирж охиндоо сонирхуулсан нь аав хүний хувьд маш том алдаа байлаа. Та бүхнээс уучлал хүсье. Энэ бичлэгийг урлагт хайртай, дуулах дуртай охины маань эсрэг битгий ашиглаарай" гэж уучлалт хүссэн. Уг үйлдэл The Voice of Mongolia 1-р улиралд оролцож байх үед болсон бөгөөд энэхүү мэдээлэл түүний өрсөлдөөнд сөрөг нөлөө үзүүлж болзошгүй байсан ч Энгүүн ялагч болсон юм.
Баяртогтохын Батрэгзэдмаа
Баяртогтохын Батрэгзэдмаа (1972 оны 5 сарын 23-нд Төв аймгийн Зуунмодод төрсөн) нь Монголын зохиолч, яруу найрагч эмэгтэй.
Гадны холбоос
Ангилал:Монголын зохиолч Ангилал:Монголчууд Ангилал:Монголын яруу найрагч Ангилал:1972 онд төрсөн
Политехническая (өртөө)
thumb|220px| Политехническая өртөө нь Санкт-Петербургийн метроны нэг өртөө юм. 1975 оны 12 сарын 31-нд нээгдсэн.
Цахим холбоос
Ангилал:Европын өртөө Ангилал:Санкт-Петербургийн метроны буудал Ангилал:1970-аад онд барьсан
Шүньцин чөлгөө
Шүньцин чөлгөө (хятадаар:顺庆路; пиньинь галиг:Shùn qìng lù) бол Юань улсын Сычуань төлөөний мужийн бүрэлдэхүүний доторх засаг захиргааны нэгж юм. 1283 онд Шүньцин фу хэмээх нэрийг нь Шүньцин чөлгөө болгож, Наньчон шяньд төвлөрүүлсэн. Уг чөлгөөд Наньчон, Шичон, Илун, Пэнань, Иншан, Чюшянь, Юэчы, Линьшуэй, Дажү зэрэг есөн шяниас харъяалагдаж байлаа. 1371 онд Мин улс эзлэн аваад Шүньцин фу хэмээн нэрийг нь өөрчлөв.
Холбоотой хуудас
Ангилал:Юань улс
Готтлиб Даймлер
Готтлиб Вилхелм Даймлер (герм. Gottlieb Wilhelm Daimler; * 1834 оны 3 сарын 17-нд Шорндорф; † 1900 оны 3 сарын 6-нд Штуттгарт) нь германы инженер, зохион бүтээгч, аж үйлдвэржүүлэгч байсан юм. Даймлер нь Вилхелм Майбахын хамт эргэлт өндөртэй бензин хөдөлгүүр болон анхны дөрвөн дугуйтай, дотоод шаталтын хөдөлгүүртэй тээврийн хэрэгслийг зохион бүтээжээ.
Намтар, бүтээл
Даймлер 1834 онд Шорндорф хотод зоогийн газрын эзэн бөгөөд нарийн боовны мастер Йоханнес Фридрих Доймлер (угтаа Даймлер биш Доймлер овогтой аж) болон түүний эхнэр Вилхелмине Фредерикагийн хоёр дахь хүү болон төржээ. Түүний төрсөн гэрт өнөөдөр музей байх ба Шорндорфын захиргааны байрны өмнө түүний хөшөөг босгон тус хотын хамгийн алдартай хүнээ мөнхрүүлсэн байна. Тэрбээр 1848 онд реал сургуулиа дүүргээд, зэвсгийн дарханы мэргэжлийн сургуульд суралцав. 1852 онд мэргэжлийн сургуулиа төгсөөд Вюртембергийн эдийн засагч Фердинанд Штайнбайсаар жуулчлуулан Эльзасын Граффенштаден дахь машин үйлдвэрлэлийн компанид ажил оржээ. 1857 онд Даймлер ажлаасаа гаран Штуттгартын политехникийн дээд сургуульд механик инженерийн мэргэжлээр сурч эхэлсэн аж.
Сургуулиа төгсөөд 1862 оноос эхлэн Гайслинген ан дер Штайге дахь төмөр хийцийн үйлдвэр Страубад зохион бүтээх инженерээр ажилд оров. 1865 онд түүнийг Ройтлингений Брудерхаус гэх өнчин хүүхдийн асрамжийн газрын машин цехийн даргаар томилсон ба тэнд анх удаа Вилхелм Майбахтай танилцсан байна. 1867 онд эмийн санчийн охин Эмма Паулине Курцтай хуримаа хийсэн бөгөөд тэд таван хүүхдийн эцэг, эх болцгоосон байна. 1869 онд Готтлиб Даймлер Карлсруэ хотод байх Карлсруэгийн машин үйлдвэрлэлийн нийгэмлэг нэртэй уурын галт тэрэгний үйлдвэрийн техник хариуцсан даргын ажлыг хүлээн авчээ. Тун удалгүй Вилхелм Майбах ч бас тус үйлдвэрт техникийн зураачаар ажилд орсон аж. Гурван жилийн дараа Даймлер Карлсруэгийн машин үйлдвэрлэлийн нийгэмлэгээс гарч Дойцын хийн хөдөлгүүрийн фабрик руу шилжин очиход, Николаус Отто түүнд техникийн албыг удирдах үүргийг хүлээлгэн өгчээ. Майбах ч бас Дойц руу шилжсэн бөгөөд 1872 онд Даймлерийн удирдлага дор Оттогийн хөгжүүлсэн дөрвөн тактын хөдөлгүүрийг цувралаар үйлдвэрлэсэн байна.
Эшлэл
Ангилал:Автомашины пионер Ангилал:Автомашин үйлдвэрлэлийн бизнесмен Ангилал:Даймлер-Моторен-Гезеллшафт Ангилал:Германчууд Ангилал:Зохион бүтээгч Ангилал:Штутгартын их сургуулийн төгсөгч Ангилал:1834 онд төрсөн Ангилал:1900 онд өнгөрсөн
Минскийн метро
Минскийн метро (Мінскі метрапалітэн) нь 2020 оны байдлаар 3 шугам, 33 өртөөтэй. 1984 оны 6 сарын 30-нд нээгдсэн. thumb|250px|„Вокзальная“ өртөө thumb|250px|„Пушкинская“ өртөө
Цахим холбоос
Ангилал:Беларусийн төмөр замын тээвэр Ангилал:Метроны систем Ангилал:Минскийн тээврийн байгууламж Ангилал:Царигийн өргөн 1524 мм
Киевийн метро
2022 оны 2-р сарын 24-нд Оросын цэрэг Украин руу довтлох үед метро нь Киев хотын оршин суугчдын орогнох байр болж байжээ.
Түүх
Анх 1884 онд Киев хотод метро барих тухай төсөл яригдаж байгаад хойшлоод 1916, 1918 ондуудад асуудал сөхөгдөж байжээ.
1936 оны 7-р сарын 9-нд Киев хотын Зөвлөлийн Тэргүүлэгчид Москвагийн Тээврийн инженерийн дээд сургуулийг төгссөн Папазовын "Киевийн метроны төсөл" гэсэн дипломын ажлыг авч хэлэлцээд 1938 онд метро барих бэлтгэл ажил эхэлсэн боловс Дэлхийн хоёрдугаар дайн эхлэж метро барих ажил зогссон байна.
Дайны үеэр Киев хотыг сүйрүүлсэн учраас хотыг сэргээн босгох цогц ажлыг Холбооны төсвөөс санхүүжүүлэхээр болжээ. Энэхүү төлөвлөгөөнд метро барих ажил ч мөн багтсан байна. 1945 оны 2-р сарын 22-нд ЗХУ-ын Ардын Комиссаруудын Зөвлөл Киевт метро барих тухай тогтоол гаргасан. 1945 оны 7-р сар гэхэд метроны шугам барихаар төлөвлөж гурван үндсэн чиглэлийг тодорхойлсон байна.
Гэсэн хэдий ч метро барих бодит ажил 1949 оны 4-р сарын 14-нд ЗХУ-ын Зам холбооны яамны тушаалаар метроны барилгын Филипп Иванович Кузьмин даргатай "Киевметрострой" удирдах газар байгуулагдсанаар эхэлсэн байна. 1949 оны 8-р сард барилгын төслийн баг байгуулж барилгын ажил эхлээд 1960 оны 11-р сард нээлтээ хийж эхний өртөөнүүд ажиллаж эхэлсэн байна.
2025 он гэхэд дахин нэг шугам барих ажил явагдаж байгаа бөгөөд дахиад нэг шугам барих төслийн ажил эхлээд байгаа юм.
1990-ээд оны эхээр зарим өртөөний нэрийг өөрчилсөн (энэ нь коммунизмыг устгасантай холбоотой). Өртөөнүүдийн дотоод засал чимэглэлд анх орсон Зөвлөлтийн бэлгэ тэмдгүүдийг авч хаясан байна.
thumb|250px|„Вокзальна“ өртөө thumb|250px|„Арсенальна“ өртөө
Цахим холбоос
Ангилал:Украины метро Ангилал:Метроны систем Ангилал:Царигийн өргөн 1524 мм Ангилал:Киевийн тээврийн байгууламж
Их Нацагдорж (теле-кино)
Их Нацагдорж - 2007 оны МТ кино нэгтгэлийн бүтээл теле-кино.
Монголын үндэсний радио телевизийн 40 жилийн ойд зориулж Монголын үндэсний олон нийтийн телевиз, Төв аймгийн нутгийн зөвлөл хамтран хийсэн Их Нацагдорж теле-киног бүтээжээ.
Зохиолчид
Гомбожавын Жигжидсүрэн
Шаравын Сүрэнжав
Теле-киноны уран бүтээлчид
Ерөнхий найруулагч: Гомбожавын Жигжидсүрэн
Дууны найруулагч: Жанжаагийн Цэнд-Очир
Зургийн дарга: Дамбын Цэцэг
Гол дүрд
Д.Нацагдорж ийн дүрд: Шагдаржавын Бямбацогт
Цахим холбоос
Их Нацагдорж теле-кино Ангилал:Дашдоржийн Нацагдорж Ангилал:2007 оны кино Ангилал:21-р зууны монгол кино
2017 оны Италийн гран-при
2017 оны Италийн гран-при (албан ёсоор: Formula 1 Gran Premio Heineken d'Italia 2017) нь есдүгээр сарын 3-нд Монцагийн автодром тойруулга дээр зохион явагдсан 2017 оны Формула-1-ийн дэлхийн аваргын арван гурав дахь уралдаан юм.
Тойм
Бельгийн их шан уралдааны дараагаар Себастиан Феттел нисгэгчийн дэлхийн аваргын үнэлгээг Льюис Хамилтоноос долоон онооны илүүтэйгээр тэргүүлж байв. Харин зохион бүтээгчийн дэлхийн аваргын үнэлгээг Мерседес баг Ферраригаас 44 оноо, Ред Булл Расинг багаас 193 онооны илүүтэйгээр хошуучлав.
Италийн их шанд Пирелли нисгэгч нарт P Zero Medium (цагаан), P Zero Soft (шар), P Zero Supersoft (улаан), мөн түүнчлэн нойтон замд зориулсан Cinturato Intermediates (ногоон), Cinturato Full-Wets (хөх) дугуйнуудыг бэлтгэжээ.
Чөлөөт дасгал
Эхний чөлөөт дасгалд Льюис Хамилтон 1:21,537 минутын хугацаанд тойрч, Боттас, Феттел хоёрыг ардаа орхив.
Хоёр дахь чөлөөт бэлтгэл мөн л хуурай зам дээр явагдсан бөгөөд энэ удаа Боттас 1:21,406 минутад тойрсон нь Хамилтон, Феттел хоёроос илт давуу байв.
Байрлал тогтоох уралдаан
Зүүлтийн тайлбар <references group="#" responsive="" />
Эшлэл
#2017 Италийн гран при Гран-при 2017
Лхамаагийн Балдорж
Лхамаагийн Балдорж (1992 оны 4 сарын 3-нд төрсөн) нь Увс аймгийн Тэс сумын харьяат, үндэсний бөхийн аймгийн арслан цолтой бөх.
Бөхийн удам
Түүний өвөө нь аймгийн арслан М.Авирмэд, нагац ах нь улсын начин "Улаан гуталт" хэмээх М.Цэрэндорж, улсын харцага Э.Батбаатар, аймгийн арслан Эрдэнэ, аймгийн арслан Баттогтох нар юм.
Эшлэл
Ангилал:Аймгийн арслан Ангилал:Тэсийн (Увс) хүн Ангилал:Монголчууд Ангилал:1992 онд төрсөн
Германы Стандартчиллын Хүрээлэн
Германы Стандартчиллын Хүрээлэн (герм. Deutsches Institut für Normung, товчоор: DIN буюу ГСХ) нь Холбооны Бүгд Найрамдах Герман Улсын үндэсний стандарчиллын байгууллага юм. Тус байгууллага нь 1917 оны арванхоёрдугаар сарын 22-нд «Германы аж үйлдвэрийн стандартын хороо» нэртэйгээр үүсгэн байгуулагджээ. 1926 онд нэрээ өөрчлөн «Германы стандартын хороо» болгосон ба үүгээр өөрсдийн үйл ажиллагааны хүрээг зөвхөн аж үйлдвэрээр хязгаарлагдахгүй болсон гэдгээ илэрхийлжээ.
Үндсэн зарчим
Энэ стандарчиллын байгууллагын ажлын үндсэн зарчмыг DIN 820 стандартаар тодорхойлон бичсэн нь:
Гүйцэтгэх үүрэг
Германы стандартчиллын хүрээлэнгийн гүйцэтгэх үүрэг нь нийтийн хэрэгцээнд зориулсан олон нийтийн сонирхлын дагуу стандартчиллыг гаргах, зохион байгуулах, хянах, зохицуулаx үүрэгтэй.
Цахим холбоос
Ангилал:Стандартчиллын байгууллага Ангилал:1917 онд байгуулагдсан
Керала
Керала (лат-га. Kerala) — Энэтхэг улсын харьяа, нутгийн өрнө өмнөд биед оршдог муж.
38 мянган км² газар нутаг, 33 сая хүн амтай. Албан ёсны бөгөөд нутгийн хэл нь малаялам.
Газар зүй
thumb|left|160px|Физик газрын зураг Керала нутаг Энэтхэгийн хойгийн өрнөд өмнөд үзүүрт оршдог.
Лаккадивын тэнгис Өрнө Гат уулын нуруу хоёрын завсарт тогтсон.
590 км, 11-120 км өргөн урт сунасан хэлбэртэй. Эргийн нам доор газар оршдог.
Нутгийн Анамуди уул (2695) нь Энэтхэгийн өмнөд хэсгийн хамгийн өндөр уул юм.
Эрэг дагуу байгалийн сувагтай, 44 гол мөрөнтэй. Энэтхэгийн гадаргын усны 8% энд байна.
Жилийн дундаж хур тунадас — 2923 мм. Дундаж температур — 19.8 °C — 36.7 °C.
Ургамал амьтнаар баян. Аянга, цунами гэх мэт байгалийн гамшиг тохиолддог.
Хүн ам зүй
Керала газар нутаг бага, улсын дундажаас гурав дахин илүү шигүү хүн суурьшсан нутаг юм.
2011 оны байдлаар хүн амын 93.9% бичиг үсэгт тайлагдсан. Хүний хөгжлийн илтгэлцүүр 0.790 байгаагаараа улсын хэмжээнд тэргүүн байр эзэлдэг. Ядуурлын түвшин ихээр буурсан. «Керала загвар» гэсэн үлгэр жишээ бий.
Нутгийн хүн амын 96% нь мужийн албан ёсны хэл болох малаялам хэлээр хэлэлцэнэ. тамил, каннада хэлтэн мөн бий.
Хүн амын 55% хиндү, 26% лал, 18% христ шашин шүтлэгтэй.
Хот суурин
Томоохон хот (2011 оны байдлаар):
Түүх
Керала нутаг эрт цагаас худалдааны боомт хавийн газар байсан. Чинжүү, халуун ногооны худалдаа явагддаг байв.
Венад, Коёкорын вант улс оршин байсны дараа Португалын далайчид ирж колоничлон суусан. Дараа нь Франц, Нидерланд, Британийн мэдэлд шилжсэн.
1947 онд Энэтхэг улс тусгаар тогтноход Траванкор, Кочин гэсэн хоёр вант улс Энэтхэгийн холбоонд нэгдэж Траванкор-Кочин муж үүсэн байгуулагдав. 1956 оны засаг захиргааны өөрчлөн байгуулалтаар Мадрас мужаас Малабар тойргийг салган тус Траванкор-Кочинтой нэгтгэж Керала муж болгожээ.
Зураг
Ангилал:Энэтхэгийн муж улс
Академическая (Санкт-Петербургийн метро)
thumb|220px| Академическая өртөө нь Санкт-Петербургийн метроны нэг өртөө юм. 1975 оны 12 сарын 31-нд нээгдсэн.
Цахим холбоос
Ангилал:Европын өртөө Ангилал:Санкт-Петербургийн метроны буудал Ангилал:1970-аад онд барьсан
Ураацай
Ураацайнхан (Apodidae) нь Ураацайтан (Apodiformes) багийн шувууны овгийн нэр юм. Ураацай нь төрх байдлын хувьд хараацайтай төстэй боловч хоорондоо ойр төрөл биш конвергент хувьсал (зэрэгцээ хөгжил) бүхий шувууд юм.
Монгол дохионы хэл
Монгол дохионы хэл бол Монгол Улсад хэрэглэдэг дохионы хэл юм. "Угсаатны зүй" (Ethnologue) сэтгүүлийн судалгаагаар 2019 оны байдлаар Монголд 9,000-15,000 орчим сонсголгүй хүн байдаг гэсэн тооцоо бий.
Монгол дохионы хэлний товчлол МДХ гэнэ. Монгол дохионы хэл нь Орос улсын дохионы хэлтэй нэн төстэй болжээ. Хэдий тийм боловч хоёр дохионы хэл тусдаа хөгжиж ирсэн байна.
1995 онд 29 дүгээр сургуулийн багш У.Баднаа, Пис Корпс байгууллагын сайн дурын ажилтан Линда Белл нар "Монголын дохионы хэлний толь" хэвлүүлсэн бол 2007 онд Боловсрол, Соёл, Шинжлэх Ухааны Яамнаас ЮНЕСКО-гийн дэмжлэгтэйгээр, 3,000 орчим үгтэй Монгол дохионы хэлний зурагт толийг эрхлэн гаргажээ.
29 дүгээр сургууль
Монгол Улсын Сонсголын бэрхшээлтэй хүүхдийн тусгай 29 дүгээр бүрэн дунд сургууль нь хуучнаар Зөвлөлт холбоот бүгд найрамдах улсын тусламжтай 1964 онд байгуулагдаж байжээ. БНМАУ-ын сайд нарын зөвлөлийн 1964 он ы 481 дугаар тогтоолоор хараагүй ба дүлий хүмүүсийн сургууль байгуулагдсан.
Сонсголын бэрхшээлтэй хүүхдийн тусгай 29 дүгээр сургууль Сонсгол, хэл ярианы бэрхшээлтэй хүүхдийг 21 аймаг нийслэлийн 9 дүүргээс элсүүлэн авч өөрийн дотуур байранд амьдруулан суралцуулаж байна. Тусгай 29 дүгээр сургууль нь 180 хүүхдийн багтаамжтай хүүхдийн дотуур байр, 500 хүүхдийн хичээлийн байртайгаар улсын хэмжээнд үйл ажиллагаа явуулж байна.
Дохионы хэлний хэлмэрч, орчуулагчдын холбоо ТББ
Дохионы хэлний хэлмэрч, орчуулагчдын холбоо ТББ нь 2013 оноос хойш дохионы хэлний хэлмэрч бэлтгэх сургалтыг зохион байгуулж байгаа бөгөөд сонсголгүй иргэдийн мэдээллийн хүртээмжийг нэмэгдүүлэх, иргэний нийгмийн байгууллагыг чадавхжуулах төслийг Финляндын ФЛОМ байгууллага, Монголын Дүлий Иргэдийн Үндэсний Холбоотой хамтран хэрэгжүүлж байна.
Цахим холбоос
Дохионы хэл Ангилал:Дохионы хэл
Тончуань фу
Тончуань фу (潼川府; пиньинь галиг: Tóng chuān fǔ) бол Сүн улсын үеийн засаг захиргааны нэгж юм. 1118 онд Зыжөүтэй нэгтгэн байгуулж, Ци шяньд төвлөрүүлсэн. Юань улсын үед Сычуаний төлөөний мужид харъяалуулж, Тончуань фу болгон дэвшүүлэн бусад доторх зохион байгуулалтыг хэвээр үлдээсэн. 1376 онд Мин улс Хуньү хааны зарлигаар Тончуань жөү болгон өөрчилжээ.
Холбоотой хуудас
Ангилал:Юань улсын засаг захиргааны нэгж
Нямжавын Батбаяр
Нямжавын Батбаяр нь Монголын улс төрч, Улсын Их Хурлын гишүүн юм.
Гадны холбоосууд
Товч намтар
Ангилал:Монголын улс төрч Ангилал:Монгол Улсын Их Хурлын гишүүн Ангилал:Монголчууд
Академическая (Москвагийн метро)
Гадны холбоос
Ангилал:Метро Ангилал:Москвагийн метро
Юннин чөлгөө
Юннин чөлгөө (хятадаар:永宁路; пиньинь галиг:Yǒngníng lù) нь Юань улсын Сычуаний төлөөний мужийн харъяаны чөлгөө юм. 1288 онд байгуулсан. Тус чөлгөөнд Юньлянь жөү (Одоогийн Тэнчуань шянь) гэсэн ганц нэгж байдаг. Жыжөнгийн дунд үед Юннинд улаан алчууртны бослого дэгдсний улмаас Юнниний сюаньвэйсыг байгуулж, тохинуулах гэсэн ч, эцэстээ Мин улсад эзлэгдсэн.
Ангилал:Юань улсын засаг захиргааны нэгж
Spinlock
Эргэх түгжээ (spinlock) гэдэг нь хэрэв түгжээ яг тэр дор ашиглахад бэлэн биш бол CPU-г дахин дахин ямар нэгэн тасралтгүйгээр оролдон эргэх харилцан үгүйсгэлцэхүйг (mutex) хэлнэ. (mutex - mutually exclusive. Энэ нь зэрэг ажиллах (concurrent) програмчлалын үед хуваалцах ёсгүй эх үүсвэрийг зэрэг ашиглалгүйгээр ажиллах алгоритмд хэрэглэгддэг ойлголт юм) CPU түгжээг авахаас нааш өөр ямар нэгэн ажил хийхгүй. CPU-нууд дээр олон хэрэглэгчийн (userland) процессийг зэрэг ажиллахыг зөвшөөрөх ба тухайн агшинд зөвхөн нэг CPU кернелд байхыг зөвшөөрдөг. Энэ нь кернел уруу орох оролтыг хамгаалсан “mplock” буюу эргэх түгжээ юм. Хэрэглэгчийн тал дээр ихэвчлэн ажилладаг, ихэвчлэн тооцоолох үйлдэл хийдэг ажлууд дээр сайн ажилладаг боловч оролт/гаралт (I/O), сүлжээ, болон кернелийн бусад үйлчилгээнүүдийг ачаалалтай ашиглаж ажилладаг ажлууд дээр маш муу ажилладаг юм. Зарим үйлдлийн системд эргэх түгжээ буюу spinlock байхгүй болсон. Түүний оронд өөрийн синхрончлол болон олон процессорын аюулгүй байдлыг хангах кернелийн янз бүрийн үйлчилгээнүүдийг зөвшөөрдөг түгжих болон синхрончлолын хялбаршмалууд байгаа. Олон процессууд кернелд зэрэг байрлах нь зөвшөөрөгдсөн. Унтах түгжээ (sleep lock) гэдэг нь хэрэв түгжээ яг тэр дор ашиглахад бэлэн биш бол одоо ажиллаж байгаа thread/процесс (thread/process)-ийг унталтын байдалд оруулна. Түгжээг эзэмшигч түгжээг сулласны дараа thread сэргэн ажиллана. Энэ хугацаанд CPU бусад thread-үүдийг ажиллуулан завгүй байна. Хуваалцан үгүйсгэлцэхүй (SX or shared-exclusive) түгжээ нь олон thread-үүдийг зэрэг унших төлөвт барьж зөвхөн нэг thread-ийг бичих төлөвт байлгадаг унтах түгжээ юм. Унших ба бичих гэдэг нь түгжээгээр хамгаалагдсан эх үүсвэрүүд дээр хийгдэх үйлдлүүд юм. Блок хийх (blocking) гэдэг нь унтах гэдэгтэй адил утгатай. Thread нь блок хийгдэх үед өөрийгөө хуваарилагчийн (scheduler) унтах дараалалд хийх ба түгжээ суллах гэх мэт үйл явдлаар сэргэтлээ тэнд байрлана. Тоолох семафорууд бас байна. Эдгээр нь унтах түгжээнүүд бөгөөд тодорхой тооны thread-үүд түгжээг зэрэг барихыг зөвшөөрнө.
Эх сурвалж
Ангилал:Зэрэгцээ тооцоолол
Цэндийн Нямдорж
Цэндийн Нямдорж нь Увс аймгийн Малчин сум анд 1956 оны 8 сарын 10 нд малчин ард Цэндийн гэр бүлд мэндэлжээ. 1981 онд ЗХУ-ын Ленинград /хуучнаар/ хотын улсын их сургуулийн хуулийн анги төгссөн. 1981 онд Улсын ерөнхий прокурорын газарт цэргийн шүүхийн ажиллагаанд хяналт тавьдаг прокурорын албан тушаалд томилогдон цэргийн коллегийн хуралд сууж эхэлснээс хойш 30 гаруй жилийн хугацаанд  Хууль зүйн яамны тэргүүн дэд сайд (БНМАУ-ын үед) болон засгийн газрын гишүүн, Хууль зүй, дотоод хэргийн сайдаар мөн 10 гаруй жил ажиллаж, УИХ-ын даргын албан тушаал хашиж, Улсын их хурлын гишүүнээр 28 жил (7 удаа сонгогдсон) сонгогдон ажилласан. Хууль дотоод хэргийн сайдаар ажиллах хугацаандаа яам, агентлагийнхаа нийгмийн асуудлыг шийдвэрлэхэд тодорхой үр дүнд хүргэснээс гадна Хууль зүйн үндэсний хүрээлэнг анх санаачлан, үйл ажиллагаа, матерриаллаг баазыг бэхжүүлсэн. 2009 онд "Гавьяат хуульч" цол хүртжээ.
Цахим холбоос
Ангилал:УИХ-ын дарга Ангилал:Монголын хууль зүй, дотоод хэргийн сайд Ангилал:Монголын Улсын прокурор Ангилал:2012 онд УИХ-д сонгогдсон гишүүд Ангилал:Санкт-Петербургийн их сургуулийн төгсөгч Ангилал:Хөдөлмөрийн Гавьяаны Улаан Тугийн одон шагналтан (Монгол) Ангилал:Монгол улсын гавьяат хуульч Ангилал:Малчины хүн Ангилал:Монголчууд Ангилал:1956 онд төрсөн
Крикет
Крикет (англ. cricket) - цохиур, бөмбөг ашигладаг, контактгүй багийн спорт юм. Крикет XVI зуунд өмнөд Англи д бий болсон тоглоом юм. XVIII зууны сүүлчээр үндэсний спортын нэг болсон байна. Британийн эзэнт гүрэн эзлэн түрэмгийлэх бодлого хэрэгжүүлж газар нутгаа тэлсний үр дүнд энэхүү тоглоом дэлхий даяар тархсан байна.
Тоглоомын дүрэм
Зууван хэлбэртэй тойрог талбайн төвд 20 орчим метрийн урттай тусгайлан бэлтгэсэн тэгш өншөгт талбайн хоёр төгсгөлд 70 см өндөртэй гурван ширхэг модон шон босгож тавина. Нэг баг нь шонг шидэж онох зорилготой, эсрэг баг нь хоёр цохигчийн тусламжтай шонгоо хамгаалан гүйж оноо авах зорилготой тоглоно. Цохигчид нь шон тус бүрийн өмнө зогсож тэдгээрийг хамгаалан тоглоно. Харин талбайг тойрон зогсох эсрэг багийн гишүүд цохигчийг шон хооронд гүйж оноо авахыг хязгаарлах, цохигчийг талбайгаас гаргах зорилготой тоглоно. Хэрэв цохигч алдаа гарган талбайгаас гарвал дараагийн цохигч талбайд гарах бөгөөд багийн гишүүд ээлжлэн солигдсоор бүгд талбайгаас гарч дуусмагц “all out ” буюу бүгд гарлаа гэж үзээд тоглолт завсарлан шидэгч баг нь цохигч баг болон солигдож тоглолт цааш үргэлжилнэ. Тэмцээнд хожихын тулд цохигч буюу “Batsman” шон хооронд гүйж оноо авах ёстой бөгөөд олон гүйлт гүйцэтгэсэн баг ялагчаар тодордог. Хоёр цохигч шон хооронд солигдон 1 удаа гүйвэл 1 Run, 2 гүйвэл 2 Run авах боломжтой.
Хэрэв цохисон бөмбөг газар ойгоод талбайгаас гарвал 4 “Run” авах боломжтой, харин цохигчийн цохисон бөмбөг газар ойхгүй талбайн зураасны гадна гарвал 6 “Run” буюу 6 удаа гүйсэнтэй тэнцэнэ. 4 ба 6 “Run” авсан гэж үзвэл шүүгч тусгай дохио зангаагаар түүнийг үзүүлнэ.
Тоглолтыг талбай дээр хоёр шүүгч удирдан явуулах бөгөөд тоглогчид шүүгчийн аливаа шийдвэрийг хүндэтгэн дагах ёстой.
Bowler буюу шидэгч нь цохигчийн эсрэг, шон руу чиглүүлэн бөмбөг шидэх үүрэгтэй тоглогч бөгөөд шидэж буй гарын тохойг нугалахгүй гарыг чигээр нь байлган мөрөн дээгүүрээ даллан шидэлт гүйцэтгэнэ. Зөв гүйцэтгэсэн зургаан удаагийн шидэлтийг “1 Over” гэх бөгөөд over дуусмагц дараагийн шидэгч бөмбөг шиднэ.
Түүх
Крикет тоглоомын тухай 1598 оны эх сурвалжид дурдаж байжээ. Крикет нь анх хүүхдийн тоглоом байсан гэж үздэг бөгөөд насанд хүрэгчдийн оролцооны тухай анхны баримт 1610 оноос эхтэй. Удалгүй Английн хөдөө орон нутагт крикетийн тэмцээн зохиодог болсон ажээ. 1624 онд Жаспер Уиналл хэмээх тоглогч Английн зүүн өмнөд Сассекс нутгийн хоёр багийн тоглолтын үеэр бөмбөгөнд цохиулж нас барсан гэдэг баримт байдаг.
1890 онд Англид орон нутгийн крикетийн аварга шалгаруулах тэмцээн эхэлсэн. Үүний зэрэгцээ эзэнт гүрний тэлэлт нь Энэтхэг, Хойд Америк, Карибын тэнгис, Өмнөд Африк, Австралид тоглоомыг ихэд дэлгэрүүлсэн байна. 1844 онд АНУ, Канадын багууд оролцсон анхны олон улсын тэмцээн болж байжээ.
Ангилал:Багийн спорт Ангилал:Бөмбөгт тоглоом
Асрагч аав
«Асрагч аав» — 2018 онд Монгол улсад монгол хэлээр бүтсэн уран сайхны кино.
Ангилал:Уран сайхны кино Ангилал:Монголын кино Ангилал:2018 оны кино Ангилал:21-р зууны монгол кино
Колоничлол
1700-1800 онд Британи, Франц, Нидерланд, Испани зэрэг хүчирхэг баян улсууд африк тив, өмнөд америк зэрэг газруудад колони бий болгожээ.
Зарим улс орон өөрийн эзэмшил нутагаа колониор өргөсгөж иргэдээ шинэ газар суурьшуулахад чиглэдэг. Тухайн нутаг дэвсгэр дээр нутгийн уугуул иргэдийг цэрэг зэвсгийн хүчээр түрэмгийлэн чөлөөлүүлдэг. [[өргөтгөх хэсэг}}
Ангилал:Олон улсын харилцаа
Гражданский проспект (өртөө)
thumb|220px| Гражданский проспект өртөө нь Санкт-Петербургийн метроны нэг өртөө юм. 1978 оны 12 сарын 29-нд нээгдсэн.
Цахим холбоос
Ангилал:Европын өртөө Ангилал:Санкт-Петербургийн метроны буудал Ангилал:1970-аад онд барьсан
Санах ой
Санах ой нь компьютер болон бусад тоон төхөөрөмжүүдэд тогтмол, эсвэл түр зуур ашиглагддаг өгөгдөл болон програмыг (командуудын дараалал) хадгалах үүрэг бүхий микросхем юм.
Компьютерийн үндсэн санах ой болох "РАМ-РОМ" дээр гадаад санах ой болох "Хатуу диск" болон бусад санах төхөөрөмжүүдийг нэмээд санах ойн систем гэдэг.
Төрөл
Санах ойн физик хэлбэрээрээ үндсэн 3 төрөл байдаг. - Хагас дамжуулагч (РАМ-РОМ Регистер) - Соронзон(хатуу диск кассет) - Оптик (Диск Флейш)
Харин CPU хэр ойрхон байрлахаараа санах ойн хурд тодорхойлогдох юм. CPU –д хэдий чинээ ойрхон байна төдий чинээ хурдан боловч багтаамж багатай байна.
Регистер
Регистер нь CPU дотороо байрладаг бөгөөд боловсруулалтанд орох болон боловсруулалтаас гарсан өгөгдөл, тэдгээрийн хаяг, командын кодыг түр хадгалдаг санах ой юм. Регистер нь тригерээс тогтдог бөгөөд харин хэмжээ нь тухайн процессорынхоо архитектураас хамаарч янз янз байна.
Кейш
Кейш ой нь "РАМ", "регистер" хоёрын хооронд байрлах бөгөөд кейш ойд хамгийн олон давтамжтай ачаалагддаг өгөгдөл агуулагдана. Өөрөөр хэлбэл процессор нь "РАМ"-наас өгөгдөл-өө ачаалласнаас "Kейш" ойгоос ачаалласан нь хурдан учраас байнга ачаалладаг өгөгдлөө "Kейш ойд" хадгална. Мөн "РАМ"-наас "Кейш ой" - руу блок блокоор өгөгдөл дамждаг бол Кейшээс регистер лүү байт байтаар дамжина.
Шуурхай санах ой буюу РАМ
Энэ нь түр хадгалах байгууламж буюу тэжээлээс салсан тохиолдолд доторх мэдээлэл нь устдаг санах ой юм. "Рам"-ыг энгийн үгээр тайлбарлавал процессорын ажиллуулж байгаа буюу үйлдлийн систем хэрэглээний программууд бүгд РАМ дээр ачаалладаг. Иймээс орчин үеийн өндөр хүчин чадалтай компьютерүүд өндөр багтаамжтай "РАМ" шаардах болсон. Рам нь дотроо "Статик РАМ", "Динамик РАМ" гэж 2 янз байдаг.
Динамик РАМ
Динамик РАМ нь матрицан бүтэцтэй бөгөөд матрицын огтлолцол бүр дээр 1 конденсатор байрладаг. Энэ нь санах ойн нэг үүр юм. Мөн динамик "РАМ" нь байнга өөрийгөө дахин шинэчилж байдаг бөгөөд ингэх нь санах ойд байгаа мэдээлэл устахаас хамгаалдаг. Харин багтаамжийн хувьд "Статик РАМ"-аас харьцангуй илүү. Учир нь нэгд конденсатороос тогтдог учраас овор хэмжээ бага хоёрд матрицан бүтэцтэй учраас хамаагүй бага хаягийн шугам ашигладаг. Үүрүүдээ хаяглахдаа "RAS", "CAS", гэсэн 2 хаягийн шугамны тусламжтай хаягладаг бөгөөд процессороос ойрхон давтамжтай 2 хаяг ирдэг гэсэн үг. Харин аюулгүй байдал болон хурдны хувьд "Динамик РАМ" нь "Статик РАМ"-аа гүйцэхгүй.
Статик РАМ
Статик РАМ нь дан тригерээс тогтдог буюу нэг санах ойн үүр нь нэг тригер байдаг. Тригер гэдэг нь өмнөх төлөвөө хадгалдаг элемент юм. Статик РАМ нь овор хэмжээгээрээ "Динамик РАМ"-аас харьцангуй том багтаамж багатай боловч найдвартай илүү хурдтай зэрэг давуу талтай. Найдвартай гэдэг нь тогийн л таслахгүй бол нэг хадгалагдсан мэдээлэл нь хэдэн ч жил болсон найдвартай байж байдаг гэсэн үг. Ийм учраас "РОМ"-ыг мөн адил тригерээр хийдэг. Харин "Динамик РАМ"-ын хувьд конденсаторууд нь байнга цэнэгээ алддаг учраас байнга өөрийгөө шинэчилж байхгүй бол бүх мэдээлэл нь устдаг. Статик РАМ-ын өөр нэг сул тал нь маш их хаягийн шугам ашигладаг. Өөрөөр хэлбэл 216 зэрэг буюу 64КВ "Статик РАМ"-ыг хаяглахын тулд 16 ширхэг хаягийн шугам ашиглах бол "Динамик РАМ" дээр 8 ширхэг хаягийн шугам хэрэгтэй. Үүгээрээ "Динамик РАМ" нь харьцангүй өндөр багтаамжтай байдаг.
RОМ (Read only memory)
Ром нь "Статик РАМ" шиг тригерээс тогтдог бөгөөд процессор нь ромноос өгөгдөл унших болохоос бичиж болдоггүй. Мөн РОМ нь тэжээлээс салсанч доторх мэдээлэл нь устдаггүй бөгөөд РОМ-нд зөвхөн BIOS буюу техник хангамжын хэсгийг удирддаг программ хангамж байрладаг. Ром нь дотроо олон янз байдаг - PROM(programmable ROM) Энэ программчилж болдог "РАМ" бөгөөд бичсэн программаа устгаж болохгүй учраас зөвхөн нэг л удаа программчлана. - EPROM(Erasable programmable ROM) Энэ нь программчилж мөн бичсэн программаа устгаж болдог. Харин гэрэлд хэт мэдрэмтгий бөгөөд халуун наранд 3-4 7 хоногт, хүчтэй гэрэлд 1 жилд доторх мэдээлэл нь устах аюултай. Үүнийг ихэвчлэн угаалгын машин болон жижиг цахилгаан хэрэгсэлд ашиглана. - EEPROM(Electrically Erasable Programmable ROM) Энэ нь EPROM-той адил бөгөөд харин түүнээс илүү олон удаа буюу хэдэн арван мянгаас хэдэн сая удаа программчилж устгаж болдог. Ихэвчлэн телевиз болон гар утасны санах ойд ашигладаг. Хийсвэр санах ой(Virtual memory) Өнөөгийн өндөр хүчин чадалтай компьютерт бага зардлаар их хэмжээний санах ой гаргахын тулд хийсвэр ойг ашигладаг. Хийсвэр ой нь үндсэн санах ой буюу РАМ бөгөөд тухайн компьютерийн физик багтаамжийг ихэсгэх нэг арга гэж хэлж болно. Ингэхийн тулд үндсэн санах ой буюу "РАМ" дээрээ хатуу диск болох HARD дискний зарим хэсгийг "РАМ" хэлбэрээр ажиллуулж гарган авдаг.
Санах ойн хуваарилалт
Санах ойн хуваарилалт гэдэг нь санах ой доторх хэд хэдэн үндсэн тохируулгын хэсэг юм. Хэсэг тус бүр нь нэг процессыг агуулдаг. Олон програмын ажиллагаа бол хэсэг тус бүрийг дугаарладаг. Хувьсагчдад санах ой хувиарлах бөгөөд динамак, статик гэж хувааж үзнэ. Үйлдлийн системийг ачаалсаны дараа, санах ойн бусад хэсэг нь хэрэглэгчийн програмд ашиглагдах боломжтой болно. Хэрэглэгчийн програмын хэмжээ боломжит санах ойгоор тодорхойлогдоно. Статик хувьсагчид нь програмыг ажиллаж эхлэхэд санах ойд хуваарилагдан, тогтмол зайг эзлэн байрлах бөгөөд програмыг ажиллаж дуусахад санах ойгоос чөлөөлөгддөг. Програмын биелэлтийн явцад хувьсагчид зориулан санах ой хуваарилж болдог. Олон хэсгийн хэрэглүүрийн тусламжтайгаар хэсэг тус бүр нь чөлөөтэй, процесс болгон дараалалтай байдаг. Үндсэн хэсгийн систем нь үйлдлийн систем дэх санах ойн хэсэг тус бүрийг түр ашиглан эзэмших боломжтой бөгөөд энэ том санах ойн нэг багцыг hole гэнэ. Энэ процессууд нь хангалттай том дутагдалыг үүсгэж байдаг. Хэрвээ эхний удаа хайлтыг эхэлвэл санах ойд хэрэгтэй нэг л хувиарлалтыг хийнэ. Систем доторх процессууд оролтын дараалалыг тавьж өгдөг. Санах ойн хуваагдал эсвэл сул санах ойн блокуудыг хянах гэж их хугацаа үйлдлийн систем шаардахгүй.
Елена Белкина
Елена Юрьевна Белкина (Lena Belkina; Олена Юріївна Бєлкіна) нь Украйны дуучин юм.
Гучин жилийн дайн
«Гучин жилийн дайн» (герман. Dreißigjähriger Krieg; англи. Thirty Years' War; швед. Trettioåriga kriget; нидерл. Dertigjarige Oorlog; испани. Guerra de los Treinta Años; франц. Guerre de Trente Ans; чех. Třicetiletá válka, дани. Trediveårskrigen) - 1618-1648 онуудад Ариун Ромын эзэнт гүрний болон Европын бүхий л орнуудыг их бага хэмжээгээр хамарсан хэд хэдэн дайныг нэгтгэсэн түүхэн нэршил.
Энэхүү мөргөлдөөн нь Европ дахь шашин хоорондын сүүлчийн томоохон дайн байсан бөгөөд үр дүнд нь Вестфалийн олон улсын харилцааны тогтолцоо г бий болгосон түүхтэй. Үүний үр дүнд Ариун Ромын эзэнт гүрний нутаг дэвсгэр дэх Христийн шашны хамгийн том урсгалууд (Католик, Лютеранизм, Калвинизм) тэгш эрхтэй болсон байна (энэ нь консерватив католик шашныг дэмжигч хүчний ялагдал байсан юм). Гучин жилийн дайны улмаас Европын улс орнуудын төрийн эрх мэдэлд шашны хүчин зүйлсийн нөлөө огцом суларсан байна.
1648 оны 10-р сарын 24-ний өдөр Вестфалийн энхийн Гэрээ нь Ариун Ромын эзэн хаан болон эзэнт гүрний эзэмшил газруудын хоорондох хүчний шинэ тэнцвэрийг тогтоож, 1806 онд задран унатал эзэнт гүрэнд үйлчилж байсан үндсэн хуулийн тогтолцоог тодорхойлсон. Бүгд Найрамдах Нидерландын Нэгдсэн Аймгууд болон Швейцарийн Холбоо тусгаар улс болж, эзэнт гүрний бүрэлдэхүүнээс гарав. Европ дахь ноёрхол Францад шилжиж, Испанийн уналт илэрхий болов. Швед улс хагас зуун жил гаруйн хугацаанд агуу гүрнүүдийн нэг болсон байна.
Ангилал:Гучин жилийн дайн
Андо Момофүкү
Андо Момофүкү (1910 оны 3-р сарын 5 - 2007 оны 1-р сарын 5) бол Тайвань-Японы зохион бүтээгч, бизнесмен, Nissin Food Products Co., Ltd.. компанийг үүсгэн байгуулагч юм. Тэрээр бэлэн гоймон, аягатай гоймон гэдэг ойлголтыг анх гаргаж ирсэн юм.
Андо Момофүкү жинхэнэ нэр нь У Байфу бөгөөд 1910 оны 3 сарын 5-нд Японы эзэмшилд байсан Тайванд чинээлэг Тайван гэр бүлд мэндэлжээ.
Эцэг эх нь нас барсаны дараа Тайнан-чо гэдэг газар өөрийн нэхмэлийн үйлдвэрлэл эрхэлдэг өвөө, эмээ дээрээ өссөн Андо 22 насандаа 190,000 йенээр жижиг нэхмэлийн компани байгуулжээ.
1933 онд Рицумейкан их сургуулийн оюутан байхдаа Осакад хувцас үйлдвэрлэл, худалдааны жижиг компани байгуулж, дэлхийн 2-р дайны дараа Тайван Хятадын мэдэлд шилжих үед Японы иргэн болохыг сонгож, хамгийн түгээмэл Япон нэр болох Андо гэх нэрийг өөртөө сонгов.
Нишинийг үүсгэн байгуулсан нь
1948 онд татвараас зайлсхийсэн хэргээр 2 жил хоригдож, компани нь ч дампуурчихав, уг нь татварт өгөх мөнгөө их сургуулийн оюутнуудад тэтгэлэг олгодог байж л дээ. Шоронгоос гараад давсны худалдаа эрхэлсээр Осака мужид Ниссин гэдэг гэр бүлийн жижиг бизнес эхлүүлж чадлаа. Дайны дараагийн жилүүдэд Япон улс хүнсний хангамж муутай, улсаас ард иргэддээ Америкаас тусламжаар ирсэн улаан буудайн талх идэж байхыг хүсэх үед Андод яагаад гоймон биш харин талх идэхийг санал болгож байгааг гайхдаг байв.
Аягатай гоймонгийн бүтэлгүйтэл
1974 оноос Ниссин компани хүнсний агентлагийн магтаж, сайшаан байж зөвлөснөөр аягатай будааг борлуулж эхэлсэн боловч улаан буудайнаас илүү үнэтэй байснаас жилийн дотор бүтэлгүйтэн, энэ бүтэлгүйтлээс болоод “магтаал дотор урхи нуугдаж байдаг” / "魔法のラーメン発明物語" There is a trap in compliments/ гэсэн үгээ номондоо тэмдэглэн үлдээж байв.
Хувийн амьдрал ба үхэл
1966 онд Япон бүсгүй Масако Андотой гэр бүл болж, албан ёсоор Японы иргэн болсон, хосууд 2 хүү, 1 охинтой болсон.
Нас барсны дараа
Түүний амжилтын тухай “The New York Times” нийтлэл бичиж, 2008 онд Осака мужийн Икедад бэлэн гоймонгийн музей нээгдэж, түүнд зориулан мөнгөөр цутгасан баруун гартаа аягатай бэлэн гоймон барьсан хөшөөг босгожээ. Ангилал:2007 онд өнгөрсөн Ангилал:1910 онд төрсөн
Цэрэндэмбэрэлийн Баасанжав
Шилжилтийн он жилүүдэд Улаанбаатар хотыг удирдаж, нийслэлчүүдийн төлөө гэсэн сэтгэлээр жаргал зовлонг нь хуваалцаж явсан хотын дарга.
Намтар
Тэрээр Төв аймгийн Эрдэнэсант сумын малчин ардын гэр бүлд айлын 12 хүүхдийн 4 дэх нь болж 1947 онд төржээ.
1970 онд Монгол улсын их сургуулийг төгссөн. Дулааны инженерийн мэргэжилтэй.
1970 оноос Улаанбаатар хотын Орон сууц, нийтийн аж ахуйг удирдах газраас эхэлж, 1980 оныг хүртэл тус газарт байцаагч, инженер, ерөнхий инженер, 1980-1984 онд Улаанбаатар хотын Ардын Депутатуудын Хурлын Гүйцэтгэх захиргааны хэлтсийн дарга,
1984-1990 онд Улаанбаатар хотын Орон сууц нийтийн аж ахуйн удирдах газрын дарга,
1990 -1992 онд Улаанбаатар хотын ардын Депутатуудын Хурлын Гүйцэтгэх захиргааны орлогч даргаар ажиллаж байгаад.
1996-2000 онд Нийслэлийн Иргэдийн Төлөөлөгчдийн Хурлын Тэргүүлэгчдийн дарга,
2000-2004 онд УИХ-ын гишүүнээр сонгогдон ажилласан.
2005-2009 онд Монгол Улсаас БНХАУ-ын Хөх хотод суугаа Ерөнхий консул.
Монгол-Японы найрамдлын нийгэмлэгийн ерөнхийлөгч, Төв аймгийн нутгийн зөвлөлийн даргын сонгуультай. МАХН-ын Бага хурлын гишүүн, Улаанбаатар хотын МАХН-ын хорооны тэргүүлэгч гишүүн байсан.